मुलुगनाङैनो सुबुंफोरा गुफुं देहानि जेंनाजों भुगिनांदों । बेयो मोनसे सरासनस्रा जेंना । जानाय - लोनायाव सांग्रांथि गैयै आरो गाज्रि जिउ खुंनायनि हुदाफोरनि जाहोनावबो देहानि लिरथाया बांनो हमो । सुबुंफोरा देहानि लिरथायखौ खमायनो थामहिनबा सामलायनो थाखाय गोबां घन्टा हालागै वार्क आउट खालामो , डाइटिं खालामो आरो गावनि जानाय लोंनायावबो बासियो । नाथाय बिब्दि खालामब्लाबो खायसेफोरा मोजां फिथायखौ मोन्नो हाया । बेनि सोमोन्दै जर'खाफोरा बुंदोंदि , जेब्लासिम सुबुङा केलरि गेननि समानथि रुजु ज'खायाव केलरिआ बर्न एबा खामग्लिनाय जाया अब्लासिम सुबुङा गुफुं देहानिफ्राय रैखाथि मोना । गुफुं देहाखौ सामलायनायनि मोनसे गोरलै आरो सरासन्ना मोनसे राहायानो जादों लेमन टी । बेयो देहानि लिरथायखौ बाङाइ खालामनायाव मख'जाथाव । जों बयबो मिथिगौदि लेबुयाव भिटामिन सिआ गोबां बिबांनि थायो । बेजों खालि इम्युन स्टेमाल गोनों जाया , फेटआबो बर्न एबा खामग्लियो । सरासन्नायै जों नुयोदि सुबुंफोरा गुफुं देहाखौ बाङाइ खालामनो थाखाय फुङाव उदै खालियाव लेबुनि सरबत लोङो । डाक्टारफोराबो लिरथाय बाङाइ खालामनायनि थाखाय उदै खालियाव लेबुनि सरबत लोंनो सुबुरुन होयो । फार्सेथिं लेबुनि साहा थामहिनबा लेमन टीआबो देहा सोलेरनि लिरथाय बाङाइ खालामनायाव मख'जाथाव । एसियान जार्नेल अफ हम साइन्सनि मोनसे रिसार्चनि बादिब्ला , भिटामिन सिआ देहा सोलेरआव गोहो महरै थानाय फेट एबा मेजेमखौ बार्न एबा खामग्लिहोयो । भिटामिन सिआ मेजेम गलिलांनायनि हाबाफारियावबो गाहाय बिफाव लायो । बेनि जाहोनाव लिरथाय बांनायखौ बाङाइ खालामनायाव लेबु आरो लेबुनि जुथाय एबा लेबु थाफानाय लोंग्रा मुवाया मदत होयो । बेनिखायनो देहानि लिरथायखौ बाङाइ खालामनो थाखाय सानफ्रोमबो काप 2 लेमन टी लोंनांगौ । जर'खायै फुंनि समाव उदै खालियाव लेमन टिखौ लोङोब्ला मुलाम्फा गोनां जायो । 
लेमन टीया देहा - सोलेरनि लिरथायखौ बाङाइ खालामनायाव गुन गोनां